Diari Oficial de la Generalitat Valenciana


Sumari del DOGV 6087, del 26-08-2009 (2009/9367)

Judici ordinari 000404/2002. Notificació de la sentència a Inyectados Alcoy, CB, i altres.
------------------------------------------------------------------------------------------

### Dades del document

Número de DOGV
:   6087

Data del DOGV
:   26-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/9367


Data del document
:   22-12-2008

Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Judici ordinari 000404/2002. Notificació de la sentència a Inyectados Alcoy, CB, i altres. [2009/9367]  
Judici ordinari 000404/2002 - PS  
Demandant: Iberdrola, Distribución Eléctrica, SA.   
Procurador: José Blasco Santamaria.  
Lletrada: Rosa María Monllor Alejos.  
Demandat: Inyectados Alcoy CB, José Canet Miralles i Andrés Tárraga Tárraga.  
Lidiana Anduix Serba, secretària del Jutjat de Primera Instància número 2 d'Alcoi (Alacant), fa saber:  
Atés que es desconeix el domicili o la residència actuals del demandat, Andrés Tárraga Tárraga, amb DNI/CIF 74819096J, mitjançant la provisió de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a portar a efecte la diligència de notificació, sent la resolució que s'ha de notificar la que a continuació es transcriu:  
«Sentència  
Alcoi, 19 de desembre de 2008.  
Judici ordinari número 404/2002  
Objecte: reclamació de quantitat.  
Jutgessa: Regina Selva Santoyo.  
Demandant: Iberdrola Distribución Eléctrica, SA.  
Demandat: Inyectados Alcoy CB, José Canet Miralles i Andrés Tárraga Tárraga.  
Antecedents de fet:  
Primer. El procurador dels tribunals, senyor Blasco Santamaría, en nom i representació d'Iberdrola Distribución Eléctrica, SA, va presentar demanda el dia 24 de juny de 2002, en la qual sol·licita que es condemne solidàriament a Inyectados Alcoy, CB, José Canet Miralles i Andrés Tárraga Tárraga a pagar la quantitat de 3.061,02 euros, més els interessos legals des de la interposició de la demanda i les costes del procés.  
Segon. Admesa a tràmit la demanda mitjançant la interlocutòria de data 3 de juliol de 2002, es van traslladar la còpia de la demanda i els documents aportats a la part demandada. Es va citar esta perquè es realitzara la contestació en el termini de 20 dies hàbils comptadors des de la citació.  
Tercer. Les parts demandades van ser declarades en situació de rebel·lia processal.  
Quart. El dia 10 de desembre de 2008, amb assistència de la part actora, es va realitzar l'audiència prèvia, ratificant-se en la seua demanda, i sol·licitant la pràctica de prova que consta en els actes del procés, i les actuacions van quedar per a dictar sentència.  
Fonaments de dret:   
Primer. El procurador dels tribunals, senyor Blasco Santamaría, en nom i representació d'Iberdrola Distribución Eléctrica, SA, va presentar demanda en què sol·licita que es condemne solidàriament Inyectados Alcoy, CB, José Canet Miralles i Andrés Tárraga Tárraga a pagar la quantitat de 3.061,02 euros, més els interessos legals des de la interposició de la demanda i les costes del procés.  
Segon. D'acord amb la prova practicada són fets provats els següents:  
Que el dia 22 d'octubre de 1997, Andrés Tárraga, com a soci d'Inyectados Alcoy, CB, va formalitzar una sol·licitud de subministrament d'energia elèctrica amb l'actora, a fi de contractar un augment de la potència (document número 1 de la demanda).  
Que en data 29 de juny de 1999, la mercantil demandada, Inyectados Alcoy, CB, mitjançant telefonada va sol·licitar la baixa del servici.  
Que en data 12 de juliol 1999, empleats de la part actora van procedir a retirar el comptador de l'empresa demandada, i es va emetre factura pel consum efectuat des del dia en què es va sol·licitar la baixa i el dia de la retirada del comptador, la qual puja a la quantitat de 3.262,61 euros, dels quals cal restar la quantitat de 200 euros entregada per la demandada a l'actora en concepte de fiança (document número 3 de la demanda).  
Tercer. D'acord amb el que estableix l'article 1.088 del Codi Civil, les obligacions consisteixen a donar, fer o no fer alguna cosa; establint l'article 1.091 CC, que les obligacions que naixen dels contractes tenen força de llei entre els contractants, i han de complir-se segons estos. Existint el contracte, segons l'article 1.254 CC, quan una o diverses persones consenten a obligar-se, respecte d'una altra o altres, a donar alguna cosa o prestar algun servici, sense que puga deixar-se a l'arbitri d'algun dels contractants el compliment d'este, tal com es desprén de l'article 1.256 CC. Finalment, les obligacions s'extingeixen, segons l'article 1.156 CC, pel pagament o compliment d'estes.  
D'acord amb els fets provats, ha quedat acreditat que l'empresa demandada va subscriure amb l'actora un contracte de subministrament d'energia elèctrica, havent-hi l'actora complit totes les obligacions que se'n deriven, i no així la demandada que no va abonar l'última factura que es va emetre pel consum de l'energia subministrada, per la qual cosa per part d'esta hi ha hagut un incompliment contractual estant obligada a l'abonament de les quanties degudes, concretament 3.061,02 euros.  
En el fet que la demanda també es dirigeix contra el senyor Canet i el senyor Tárraga, per ser socis de l'empresa demandada, entenc que la demanda no pot prosperar contra estos, ja que com es desprén dels documents aportats per l'actora juntament amb la demanda, és la mercantil la que subscriu amb l'actora l'augment de potència i contra la qual es giren les factures pels consums, per la qual cosa és la persona jurídica la que ha de respondre dels deutes generats per esta, no sent possible acudir directament contra els socis de l'empresa, que a títol personal no han subscrit cap contracte amb l'actora, ni tampoc consten com a fiadors de la mercantil per al cas d'algun tipus d'impagament.  
Quart. Quant a la quantia reclamada pertoca establir l'interés previst en els articles 1.100, 1.101 i 1.108 del CC des de la interposició de la demanda.  
Cinqué. En aplicació de l'article 394 de la Llei d'Enjudiciament Civil, pertoca imposar les costes d'este procés a Inyectados Alcoy, CB.  
Dispositiva: Estime la demanda presentada pel procurador dels tribunals, senyor Blasco Santamaría, en nom i representació d'Iberdrola Distribución Eléctrica, SA contra Inyectados Alcoy, CB, i condemne Inyectados Alcoy, CB, a abonar a Iberdrola Distribución Eléctrica, SA, la quantitat de 3.061,02 euros, més els interessos legals i les costes del procés.  
Contra esta sentència podrà interposar-se un recurs d'apel·lació davant de la Sala Civil de l'Audiència Provincial d'Alacant; recurs que haurà de presentar-se en este Jutjat en el termini de cinc dies des de la seua notificació.  
Lliureu una testimoniança d'esta resolució perquè s'unisquen a les actuacions principals i porteu-ne l'original al llibre de sentències del Jutjat.  
Notifiqueu esta resolució a les representacions processals de les parts.  
Esta és la meua sentència, que pronuncie, mane i firme.»  
Publicació. La sentència anterior va ser donada, llegida i publicada per la jutgessa que la va dictar, estant la mateixa celebrant audiència pública en el dia de la data, de la qual cosa jo, la secretària judicial,done fe, a Alcoi (Alacant), el 9 de desembre de 2008. Firmats i rubricats.  
Alcoi, 22 de desembre de 2008.- La secretària judicial: Lidiana Anduix Serra.